Eurytos a Kteatos

Eurytos a Kteatos (iné názvy: Molioni, Molionidi, Aktorioni; ) sú v gréckej mytológii synovia élidskeho kráľa Aktora a jeho manželky Moliny.Pausanias, Periégésis tés Hellados, 5,2,1.Apollodoros, Bibliotheca, 2,7,2. (podľa inej verzie synovia boha PoseidónaHesiodos, Katalogos gynaikón, fragment 9.)

Podľa antických správ boli dvojičky Eurytos a Kteatos, spojení ako siamske dvojčatá v páse, inokedy sa zase spomínajú ako dve samostané bytostiHomér, Iliada, 2,615-625. podivuhodnej sily. Prevládajúca verzia za ich rodičov uvádza élidskeho kráľa Aktora a Molinu, ale podľa antického autora Athénaia z Naukratidy, ale aj iných, bol ich otcom boh Poseidón, ktorý ich matku zviedol v podobe vtáka a ona potom porodila strieborné vajce z ktorého sa narodili.Athénaios z Naukratidy, Deipnosofistai, 2,50-53.

Obaja sa oženili s dcérami ólenskeho kráľa Dexamena. Eurytos si zobral Théraifonu, s ktorou mal syna Thalpia a Kteatos a jeho manželka Théroniké boli rodičmi syna Amfimacha.Pausanias, Periégésis tés Hellados, 5,3,3.

Spolukráľ ich otca, AugeiasPausanias, Periégésis tés Hellados, 5,1,11. bol známy svojim bohatstvom a nečistotou v chlieve. Vyčistiť jeho chliev sa všeobecne pokladal za čin priam nemožný a práve preto bol touto úlohou poverený mykénskym kráľom Eurystheom, hrdina Herakles, ktorý mu musel slúžiť na príkaz najvyššieho boha Dia.

Herakles si však pred splnením úlohy, aby si aj niečo zarobil, vyžiadal od Augeia odmenu a on mu ju sľúbil. Keď potom Augeias odmietol Heraklovi odmenu vyplatiť a navyše ho ešte aj s urážkami vyhnal, potupený Herakles sa mu rozhodol pomstiť. Len čo Herakles splnil všetkých dvanásť úloh a dosiahol tak slobodu, postavil veľké vojsko a na Augeia zaútočil.  Augeias pri obrane Élidy za veliteľov svojho vojska vymenoval synov Aktora, Euryta a Kteata.

Vojna sa však onedlho prerušila, lebo Herakles ochorel a radšej podpísal prímerie. Bratia ale pokoj zbraní využili a na Heraklovo vojsko nečakane zaútočili. Po veľkých stratách bol Herakles nútený ustúpiť, ale keď o tri roky Eurytos a Kteatos odišli na oslavy tretích isthmických hier, Herakles ich dostihol pri meste Kleónais a zabil ich. Následne po rýchlom pochode na Élidu zaútočil, Augeia usmrtil a vymenoval za kráľa Augeiovho syna Fylea. 

Z mýtov sú bratia Eurytos a Kteatos známi aj tým, že sa zúčastnili lovu na kalydónskeho diviaka.Ovidius, Metamorphoses, 8,300-329. 

 Referencie a bibliografia 

Kategória:Postavy gréckej mytológie